**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να αντιστοιχίσετε τα στοιχεία της στήλης Α με στοιχεία της στήλης Β. Δύο (2) στοιχεία της στήλης Β περισσεύουν.

|  |  |
| --- | --- |
| Α | Β |
| 1. Κάρολος Μαρτέλος2. Ραστισλάβος3. Βονιφάτιος Μομφερρατικός4. Βαγιαζήτ5. Ιωάννης Η΄ Παλαιολόγος | α. μάχη στο Κοσσυφοπέδιοβ. Σύνοδος Φερράρας-Φλωρεντίαςγ. Πρώτη Σταυροφορίαδ. Τέταρτη Σταυροφορίαε. αναχαίτιση των Αράβων στο Πουατιέστ. ηγεμόνας της Μοραβίαςζ. κατάληψη της Ανδριανούπολης |

(μονάδες 5)

**(ΙΙ)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Τα θέματα αρχικά ήταν οι περιοχές μόνιμης εγκατάστασης των βυζαντινών στρατιωτικών μονάδων.

2. Το Ισλάμ έχει πολλά δάνεια στοιχεία από τη χριστιανική θρησκεία.

3. Η νομική συλλογή, τα Βασιλικά, στηρίχθηκε σε μεγάλο βαθμό στην Ιουστινιάνεια νομοθεσία.

4. Στις παραμονές της τέταρτης Σταυροφορίας η πολιτική, στρατιωτική και οικονομική αδυναμία της Αυτοκρατορίας ήταν εμφανέστατη.

5. Κληρονόμος των πνευματικών παραδόσεων της βυζαντινής αυτοκρατορίας φιλοδόξησε να γίνει μετά την Άλωση η Ιταλία.

(μονάδες 5)

**Μονάδες 10**

**1.β.** Ναεξηγήσετε το περιεχόμενο των παρακάτω ιστορικών όρων: *στρατιωτόπια, αλληλέγγυον.*

**Μονάδες 9+6=15**